Document ID: 32009R0860

KOMISIJOS REGLAMENTAS (EB) Nr. 860/2009
2009 m. rugsėjo 18 d.
dėl ryžių importo licencijų išdavimo laikantis tarifinių kvotų, kurias Reglamentu (EB) Nr. 1529/2007 leista naudoti 2009 m. rugsėjo mėn.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
atsižvelgdama į 2007 m. gruodžio 21 d. Komisijos reglamentą (EB) Nr. 1529/2007, leidžiantį naudoti AKR valstybių, priklausančių Cariforum regiono valstybėms, ir užjūrio šalių bei teritorijų (UŠT) kilmės ryžių importo kvotas ir numatantį jų administravimą 2008-2009 m. (2), ypač į jo 4 straipsnio 1 dalį,
kadangi:
(1)
Reglamentu (EB) Nr. 1529/2007 2009 m. buvo leista naudoti AKR valstybių, priklausančių Cariforum regiono valstybėms, kilmės 250 000 tonų ryžių metinę tarifinę importo kvotą, išreikštą lukštentų ryžių ekvivalentu (eilės numeris 09.4220), Nyderlandų Antilų ir Arubos kilmės 25 000 tonų ryžių tarifinę importo kvotą, išreikštą lukštentų ryžių ekvivalentu (eilės numeris 09.4189) ir mažiausiai išsivysčiusių UŠT kilmės 10 000 tonų ryžių tarifinę importo kvotą, išreikštą lukštentų ryžių ekvivalentu (eilės numeris 09.4190) ir buvo nustatytas jų administravimas.
(2)
Rugsėjo mėnuo yra trečioji šių kvotų, numatytų Reglamento (EB) Nr. 1529/2007 1 straipsnio 1 ir 2 dalyse, galiojimo laikotarpio dalis.
(3)
Iš pranešimo, pateikto remiantis Reglamento (EB) Nr. 1529/2007 6 straipsnio a punktu, paaiškėjo, kad pagal to paties reglamento 2 straipsnio 1 dalį per septynias pirmąsias 2009 m. rugsėjo mėn. dienas pateiktose kvotų, kurių eilės numeriai yra 09.4220 - 09.4189 - 09.4190, paraiškose nurodytas kiekis, išreikštas lukštentų ryžių ekvivalentu, yra mažesnis už tam laikotarpiui numatytą kiekį.
(4)
Todėl, remiantis Reglamento (EB) Nr. 1529/2007 4 straipsnio 1 dalimi, reikėtų nustatyti kvotų, kurios eilės numeriai 09.4189 - 09.4190, kitai galiojimo laikotarpio daliai skirtą kiekį,
PRIĖMĖ ŠĮ REGLAMENTĄ:
1 straipsnis
Visas likęs nepanaudotas Reglamente (EB) Nr. 1529/2007 nurodytų kvotų, kurių eilės numeriai yra 09.4189 ir 09.4190, kitai laikotarpio daliai priskirtas kiekis nustatytas šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugsėjo 18 d.

Labels: 11
3
17
6